આ કેમ્પનું મુખ્ય આયોજન સ્પંદન ટ્રસ્ટ સદસ્ય અને એ. જે. સાવલા હોમિયોપેથિક મેડિકલ કોલેજ - મહેસાણાના વિદ્યાર્થી મયુર જસવાણી દ્વારા કરવામાં આવ્યું હતું. મહેસાણા સ્પંદન ટીમ દ્વારા કઇ - કઇ સામાજિક પ્રવૃત્તિઓ કરી શકાય તે અંગેની ચર્ચા - વિચારણા મયુર જસવાણી તથા સ્પંદન ટ્રસ્ટના પ્રમુખ ડો.પાર્થ ગોલ વચ્ચે થઇ હતી. ત્યાર બાદ ફ્રી મેડિકલ ચેકઅપ કેમ્પ કરવાનો સર્વાનુમતે નિર્ણય લેવાયો હતો. ઉદાર કાર્યના આ ઉન્નત વિચારને અમલમાં મૂકવા માટે સ્પંદન ટ્રસ્ટ સદસ્ય મયુર જસવાણી, રઝીન મન્સૂરી તથા ફુરકાન કડિયાવાલા ‘સ્નેહ કુટીર’ વૃદ્ધાશ્રમની મુલાકાતે ગયા હતા તથા ત્યાંના સંચાલકો પાસેથી અહીંના વડીલો માટે સ્પંદન ટ્રસ્ટ તરફથી ફ્રી મેડિકલ ચેકઅપ કેમ્પ માટેની અનુમતિ પ્રાપ્ત કરી હતી.